شەفەق نیوز/ بزووتنەوەی تاڵیبان، کوشتن ٦ ئەندام لە
ریخریاگ داعش لە کابوڵ پایتەخت ئەفغانستان راگەیان، ئەوەیش وە ئۆپراسیۆنیگ لەلایەن
یەکەیل تایبەت بزووتنەوەگە.
محمد نەعیم قسەکەر تاڵیبان لەبان تویتەر نویسان: راپۆرتیگ
لە ئۆپەراسیۆن دژوە میلیشیای داعش لە کابوڵ: دویەکە یەکەیل تایبەت ئیمارەت ئیسلامی
(بزووتنەوەی تاڵیبان) ئۆپراسیۆنیگ دژوە گرووپیگ لە میلیشیای داعش جیوەجی کرد، لە سەرەتا
دووان لەلیان دەسگیر کریا، ئیجا شوینیگیان لەناوچەی ٨ لە کابوڵ پەیا کریا.
وتیش: ئۆپراسیۆنەگە رەسیە ئەنجام کوشیان شەش ئەندام
لە "خەوارج" و دەسناین وەبان چەک و بومبەیل و تەقەمەنی و ماشینیگ کۆرولا.
هەمیش وت: ئەو تاوانکارەیلە ک لەی ئۆپەراسیۆنە کوشیان،
خوەیان ئەو تەقینەوەی دویاییە لە مزگەفت وەزیر ئەکبەر خان، و بنکەی کاج لە دەشت برشی
خوەرئاوای کابوڵ جیوەجی کردنە، وەگەرد چەن تاوانیگ تر وەبان مەدەنیەیل.
نەعیم وتیش: وداخەو ک لەی ئۆپراسیۆنە "موجاهدیگ
شەهید بوی" و یەکیگیش زەخمدار بوی.
